Paul Botten-Hansen
Store norske leksikon,Språk og litteratur,Litteraturvitenskap,Litteraturforskere og kritikere
Paul Botten-Hansen var en norsk litteraturkritiker og bibliotekar. Han var den ledende kraft i redaksjonen av bladet Andhrimner, som han utgav i 1851 sammen med Ibsen og Vinje. Botten-Hansen redigerte Illustreret Nyhedsblad fra 1851 til 1866, der han gjorde et av de første forsøkene på å gjennomføre en systematisk litteraturkritikk i Norge. Han skrev blant annet eventyrspillet Huldrebrylluppet (1851) og en rekke biografiske skisser. Han utgav en bibliografisk oversikt over norsk litteratur på fransk, La Norvège littéraire (1868). Han var sjef for Universitetsbiblioteket fra 1864; hans boksamling danner grunnstammen i Bergen offentlige bibliotek; hans brevsamling er i Det Kgl. Norske Videnskabers Selskabs Bibliotek i Trondheim. I hans hjem i Christiania samlet det seg en litterær krets, det såkalte lærde Holland.
Les mer i Store norske leksikon Paul Botten-Hansen i Norsk biografisk leksikon Litteratur Daae, Ludvig. 1917. Paul Botten-Hansen (opprinnelig trykt 1888) Drolsum, A.C. 1911. Universitets-bibliotheket 1811-1911, bind 2: Biografiske meddelelser [...], side 56-60 Forfang, Halvard Grude. 1990. Paul Botten Hansen og hollenderkretsen  Halvorsen, J.B. 1885. Norsk Forfatter-Lexikon [...], bind 1, side 417-20 Linneberg, Arild. 1992. Norsk litteraturkritikks historie, bind 2 Ording, Fr. 1927. Henrik Ibsens vennekreds : Det lærde Holland